**หลักสูตรศิลปศาสตรบัณฑิต แขนงวิชาสารสนเทศศาสตร์**

**สาขาวิชาศิลปศาสตร์**

**10103 ทักษะชีวิต (6 หน่วยกิต)**

 **Life Skills**

 **วัตถุประสงค์**

 1. เพื่อให้มีทักษะในการสื่อสาร การแสวงหาความรู้ และการใช้เทคโนโลยีในการดำเนินชีวิต

 2. เพื่อให้มีทักษะในการคิด วิเคราะห์ และการแก้ปัญหาในสถานการณ์ต่างๆ

 3. เพื่อพัฒนาตนให้มีคุณธรรม จริยธรรมและมนุษยสัมพันธ์

 **คำอธิบายชุดวิชา**

 ทักษะในการดำเนินชีวิตในสังคม ความใฝ่รู้ การแสวงหาและพัฒนาความรู้ การใช้เทคโนโลยี การใช้เหตุผล การคิดวิเคราะห์ การแก้ปัญหา การเจรจาต่อรอง การบริหารตนเอง การจัดการอารมณ์และความเครียด ความเข้าใจตนเอง คุณธรรม จริยธรรม มนุษยสัมพันธ์ มารยาท และการสมาคม

**10111 ภาษาอังกฤษเพื่อการสื่อสาร (6 หน่วยกิต)**

 **English for Communication**

 **วัตถุประสงค์**

 1. เพื่อให้สามารถใช้ภาษาอังกฤษเป็นเครื่องมือในการสื่อสาร

 2. เพื่อศึกษาโครงสร้าง ศัพท์ และสำนวนภาษาอังกฤษที่สำคัญ

 3. เพื่อสามารถใช้ทักษะฟัง พูด อ่าน เขียนภาษาอังกฤษให้ถูกต้องและเหมาะสมในสถานการณ์ต่างๆ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษที่ใช้ในการฟัง การพูด การอ่าน และการเขียนภาษาอังกฤษเพื่อการสื่อสาร

**10121 อารยธรรมมนุษย์ (6 หน่วยกิต)**

 **Human Civilization**

 **วัตถุประสงค์**

 1. เพื่อให้มีความรู้เกี่ยวกับอารยธรรมตะวันออกและอารยธรรมตะวันตก ในด้านการเมือง เศรษฐกิจ และสังคม

 2. เพื่อให้เข้าใจอารยธรรมของมนุษย์ในอดึตอันเป็นพื้นฐานของอารยธรรมในปัจจุบัน

 3. เพื่อให้ตระหนักและชื่นชมคุณค่าของอารยธรรมที่มนุษย์ได้สร้างสรรค์ขึ้น

 **คำอธิบายชุดวิชา**

 ความรู้เกี่ยวกับอารยธรรมตะวันออกและอารยธรรมตะวันตกที่มนุษย์ได้สร้างสรรค์ขึ้น ในด้านการเมือง เศรษฐกิจ สังคม ภูมิปัญญา ศิลปะ และวิทยาศาสตร์และเทคโนโลยี

**10131 สังคมมนุษย์ (6 หน่วยกิต)**

 **Human Society**

 **วัตถุประสงค์**

 1. เพื่อให้เข้าใจความเป็นมนุษย์ ชุมชน และสังคม

 2. เพื่อให้เข้าใจกลไกทางการเมือง กฎหมาย เศรษฐกิจและสังคม ซึ่งส่งผลต่อการจัดระเบียบสังคมมนุษย์

 3. เพื่อเสริมสร้างความรับผิดชอบต่อสังคมและประเทศชาติ

 **คำอธิบายชุดวิชา**

 ลักษณะพื้นฐานของความเป็นมนุษย์ การรวมตัวเป็นชุมชนและสังคม การกระจายและการตั้งถิ่นฐานของมนุษย์ องค์ประกอบของสังคม พฤติกรรมมนุษย์ในสังคม กลไกทางการเมือง กฎหมาย เศรษฐกิจและสังคม ซึ่งส่งผลต่อการจัดระเบียบสังคมมนุษย์ ปัญหาสังคมและแนวทางแก้ไข การเสริมสร้างสังคมที่ดี

**10141 วิทยาศาสตร์ เทคโนโลยีและสิ่งแวดล้อมเพื่อชีวิต (6 หน่วยกิต)**

 **Science, Technology and Environment for Life**

 **วัตถุประสงค์**

 1. เพื่อให้มีความรู้เกี่ยวกับแนวคิด กฎเกณฑ์ และพัฒนาการทางวิทยาศาสตร์และเทคโนโลยีที่มีอิทธิพลต่อความคิด และความเป็นอยู่ของมนุษย์

 2. เพื่อให้มีความรู้เกี่ยวกับวิวัฒนาการของสิ่งมีชีวิตและมนุษย์

 3. เพื่อให้เข้าใจความสัมพันธ์ระหว่างมนุษย์กับสิ่งแวดล้อมและผลกระทบของวิทยาศาสตร์และเทคโนโลยีที่มีต่อสิ่งแวดล้อม

 4. เพื่อให้มีความรู้ในการประยุกต์วิทยาศาสตร์เทคโนโลยีและคณิตศาสตร์ในชีวิตประจำวัน

 5. เพื่อเสริมสร้างความคิดเชิงวิทยาศาสตร์และจิตสำนึกในการรักษาสิ่งแวดล้อม

 **คำอธิบายชุดวิชา**

 แนวคิด ทฤษฎี ความคิดเชิงวิเคราะห์ กฎเกณฑ์และพัฒนาการทางวิทยาศาสตร์และเทคโนโลยี ธรรมชาติวิทยาที่เกี่ยวข้องกับมนุษย์ องค์ประกอบของร่างกายมนุษย์ มนุษย์กับสิ่งแวดล้อม สุขภาพอนามัยและโภชนาการ การประยุกต์วิทยาศาสตร์ เทคโนโลยีและคณิตศาสตร์ในการดำรงชีวิต

**10151 ไทยศึกษา (6 หน่วยกิต)**

 **Thai Studies**

 **วัตถุประสงค์**

 1. เพื่อให้มีความรู้เกี่ยวกับความเป็นไทยในด้านประวัติศาสตร์ สังคม ภาษาและวัฒนธรรม

 2. เพื่อให้สามารถนำความรู้ที่ได้รับไปประยุกต์ใช้ในการดำรงชีวิต

 3. เพื่อให้เกิดความเข้าใจและเกิดความภาคภูมิใจในความเป็นไทย

 **คำอธิบายชุดวิชา**

 ความรู้เกี่ยวกับความเป็นไทยในด้านประวัติศาสตร์ การตั้งถิ่นฐาน การเมือง เศรษฐกิจ วัฒนธรรม ศาสนาและพิธีกรรม ภาษาและวรรณคดี ศิลปกรรมและวัฒนธรรม

**10152 ไทยกับสังคมโลก (6 หน่วยกิต)**

 **Thailand and the World Community**

 **วัตถุประสงค์**

 1. เพื่อให้มีความรู้เกี่ยวกับสถานการณ์ แนวโน้ม ลักษณะความสัมพันธ์ และการเปลี่ยนแปลงทางเศรษฐกิจ สังคม และการเมืองในสังคมโลกที่มีผลกระทบต่อประเทศไทย

 2. เพื่อให้มีความรู้เกี่ยวกับสถานะของประเทศไทยในสังคมโลก

 3. เพื่อให้นำความรู้ไปคิด วิเคราะห์ปัญหา อันเป็นผลจากกระแสโลกาภิวัตน์ในมิติต่างๆ ทั้งทางการเมือง เศรษฐกิจ สังคมวัฒนธรรม และผลกระทบต่อคุณธรรม จริยธรรม

 **คำอธิบายชุดวิชา**

 สถานะของประเทศไทยในสังคมโลก พลวัตของการเปลี่ยนแปลงในสังคมโลก ที่ส่งผลกระทบต่อประเทศไทย รวมถึงสภาพปัญหาและสาเหตุของปัญหาที่เกิดขึ้นอันเป็นผลจากกระแสโลกาภิวัตน์ ซี่งส่งผลให้เกิดความตระหนัก และมีความรู้ความเข้าใจในสภาพการณ์ สามารถคิดวิเคราะห์ถึงสาเหตุของปัญหาและผลกระทบต่อภาพรวมของสังคมไทยและตัวบุคคลในมิติต่างๆ ทั้งทางการเมือง เศรษฐกิจ สังคม คุณธรรม จริยธรรม

**10161 ภาษาไทยเพื่อการสื่อสาร (6 หน่วยกิต)**

 **Thai for Communication**

 **วัตถุประสงค์**

 1. เพื่อให้สามารถใช้ภาษาไทยเป็นเครื่องมือในการสื่อสาร

 2. เพื่อพัฒนาทักษะภาษาในการสื่อสารให้มีประสิทธิภาพและสร้างสรรค์

 3. เพื่อให้สามารถใช้ภาษาในการดำเนินชีวิตและแสวงหาความรู้

 **คำอธิบายชุดวิชา**

 ความสำคัญของภาษา ความคิด และการสื่อสาร ศิลปะการใช้ถ้อยคำ ประโยค สำนวน โวหาร การพัฒนาทักษะการฟัง การพูด การอ่าน และการเขียนเพื่อสื่อสารให้มีประสิทธิภาพและสร้างสรรค์ การใช้ภาษาในการดำเนินชีวิต การแสวงหาความรู้ และการถ่ายทอดความรู้

**10162 ภาษาจีนเพื่อการสื่อสาร (6 หน่วยกิต)**

 **Chinese for Communication**

 **วัตถุประสงค์**

 1. เพื่อให้มีความรู้เรื่องระบบเสียงภาษาจีนกลางสัทอักษรภาษาจีนกลางระบบฮั่นอี่ว์ พินอิน (Hànyǔ Pīnyīn)สามารถใช้และอ่านออกเสียงได้

 2. เพื่อให้มีความรู้เรื่องตัวอักษรจีนที่เป็นหรือประกอบกันเป็นคำศัพท์พื้นฐาน รูปประโยคและหลักภาษาจีนที่ใช้สื่อสารกันทั่วไป รวมทั้งฝึกหัดการเขียนตัวอักษรจีน

 3. เพื่อให้สามารถใช้ภาษาจีนในการสื่อสารทั่วไปในชีวิตประจำวัน

 **คำอธิบายชุดวิชา**

 ระบบเสียงภาษาจีนกลาง การถอดเสียงอ่านด้วยสัทอักษรภาษาจีนกลางระบบฮั่นอี่ว์ พินอิน (Hànyǔ Pīnyīn)คำศัพท์พื้นฐานและบทสนทนาที่ใช้สื่อสารกันทั่วไปในชีวิตประจำวัน โครงสร้างทางไวยกรณ์ และเรียนรู้ฝึกเขียนตัวอักษรจีนประมาณ 550 ตัว

**10163 ภาษาเขมรเพื่อการสื่อสาร (6 หน่วยกิต)**

 **Khmer for Communication**

 **วัตถุประสงค์**

 1. เพื่อให้มีความรู้ในระบบเสียง ตัวอักษร โครงสร้างไวยากรณ์ และรูปประโยคพื้นฐานภาษาเขมร

 2. เพื่อให้สามารถใช้ภาษาเขมรระดับพื้นฐานสื่อสารในชีวิตประจำวัน

 3. เพื่อให้ความรู้เกี่ยวกับคำศัพท์ภาษาเขมรที่ใช้ในภาษาไทย

 **คำอธิบายชุดวิชา**

 ระบบเสียงภาษาเขมร การฝึกเขียนอักษรภาษาเขมร ทั้งอักษรเชลียง และอักษรมูล คำศัพท์พื้นฐานในชีวิตประจำวัน โครงสร้างไวยากรณ์ และรูปประโยคพื้นฐาน ทักษะการฟัง การพูด การอ่าน และการเขียนเพื่อ
การสื่อสารในระดับพื้นฐาน คำศัพท์ภาษาเขมรในภาษาไทย

**10164 สังคมและวัฒนธรรมอาเซียน (6 หน่วยกิต)**

 **Social and Culture in the ASEAN Community**

 **วัตถุประสงค์**

 1. เพื่อให้เข้าใจภูมิหลังและประวัติศาสตร์ของภูมิภาคอาเซียน

 2. เพื่อให้เข้าใจจุดประสงค์การรวมกลุ่มของประเทศสมาชิกในอาเซียน

 3. เพื่อให้เข้าใจสภาพทางสังคม และวัฒนธรรมของชาติสมาชิกในอาเซียน

 4. เพื่อให้เข้าใจบทบาทและความสัมพันธ์ ของอาเซียนกับชาติต่างๆ

 **คำอธิบายชุดวิชา**

 ภูมิหลังและประวัติศาสตร์ของประเทศสมาชิกอาเซียน การรวมกลุ่มของประเทศสมาชิก สภาพทางสังคมและวัฒนธรรมของประเทศในสมาชิกอาเซียน บทบาทของอาเซียน และความสัมพันธ์ของอาเซียนที่มีต่อภูมิภาคต่างๆ ของโลก

**11301 ภาษาอังกฤษสำหรับนักธุรกิจ (6 หน่วยกิต)**

 **English for Business**

 **วัตถุประสงค์**

 1. ใช้โครงสร้าง ศัพท์ และสำนวนภาษาอังกฤษในวงการธุรกิจ

 2. ใช้ทักษะภาษาอังกฤษทั้งฟัง พูด อ่าน และเขียน เพื่อการสื่อสารและดำเนินงานด้านธุรกิจ

 3. อธิบายและแลกเปลี่ยนข้อมูลเกี่ยวกับประเด็นต่างๆ ที่เกี่ยวข้องกับการดำเนินธุรกิจ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษ ซึ่งใช้กันทั่วไปในวงการธุรกิจ เพื่อประโยชน์ใน การติดต่อสื่อสารและเพิ่มพูนประสิทธิภาพในการปฏิบัติงาน

**11302 ภาษาอังกฤษเพื่อการท่องเที่ยว (6 หน่วยกิต)**

 **English for Tourism**

 **วัตถุประสงค์**

 1. ใช้โครงสร้าง ศัพท์ และสำนวนภาษาอังกฤษในบริบทที่เกี่ยวข้องกับการท่องเที่ยว

 2. ใช้ทักษะภาษาอังกฤษทั้งฟัง พูด อ่าน และเขียน เพื่อการสื่อสารและบริการด้านการท่องเที่ยว

 3. อธิบายข้อมูลด้านภูมิศาสตร์ ประวัติศาสตร์ ขนบธรรมเนียมประเพณี และศิลปวัฒนธรรมไทย

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษ ซึ่งใช้ในการสื่อสารและบริการด้านการท่องเที่ยวลักษณะต่างๆ การให้ข้อมูลด้านภูมิศาสตร์ ประวัติศาสตร์ ขนบธรรมเนียมประเพณี และศิลปวัฒนธรรมไทย

**11304 ภาษาอังกฤษสำหรับเจ้าหน้าที่สำนักงาน (6 หน่วยกิต)**

 **English for Office Staff**

 **วัตถุประสงค์**

 1. ใช้โครงสร้าง ศัพท์ และสำนวนภาษาอังกฤษในบริบทของงานสำนักงาน

 2. ใช้ทักษะภาษาอังกฤษทั้งฟัง พูด อ่าน และเขียน เพื่อการสื่อสารและบริการด้านงานสำนักงาน

 3. อธิบายกระบวนการการปฏิบัติงานและการจัดการงานสำนักงาน

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษ ซึ่งใช้กันทั่วไปในสำนักงาน ศัพท์และสำนวนเฉพาะที่ใช้เกี่ยวกับงานในแผนกต่างๆ ตลอดจนภาษาอังกฤษที่ใช้เพื่อการติดต่อสื่อสารเพื่อเพิ่มพูนประสิทธิภาพของงาน
ในสำนักงาน

**11305 ภาษาอังกฤษสำหรับผู้ใช้เทคโนโลยีดิจิทัล (6 หน่วยกิต)**

 **English for Users of Digital Technology**

 **วัตถุประสงค์**

 1. ใช้โครงสร้าง ศัพท์ และสำนวนภาษาอังกฤษที่ใช้ในการศึกษาหาความรู้เกี่ยวกับเทคโนโลยีดิจิทัล

 2. ใช้ทักษะภาษาอังกฤษทั้งฟัง พูด อ่าน และเขียน เพื่อการสื่อสารและการดำเนินงานเกี่ยวกับเทคโนโลยี ดิจิทัล

 3. อธิบายและแลกเปลี่ยนข้อมูลเกี่ยวกับประเด็นต่างๆ ที่เกี่ยวข้องกับการดำเนินงานเกี่ยวกับเทคโนโลยี ดิจิทัล

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษที่ใช้เพื่อการติดต่อสื่อสารและเพิ่มพูนประสิทธิภาพของการดำเนินงานเกี่ยวกับเทคโนโลยีดิจิทัล

**11313 ภาษาอังกฤษเพื่องานสารสนเทศ (6 หน่วยกิต)**

 **English for Information Work**

 **วัตถุประสงค์**

 1. ใช้โครงสร้าง ศัพท์ และสำนวนภาษาอังกฤษในบริบทของงานสารสนเทศ

 2. ใช้ทักษะภาษาอังกฤษทั้งฟัง พูด อ่าน และเขียนในงานสารสนเทศ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษที่ใช้ในงานสารสนเทศ ทักษะการฟัง พูด อ่านและเขียน
ในงานสารสนเทศ

**12305 ศิลปะกับสังคมไทย (6 หน่วยกิต)**

 **The Arts and Thai Society**

 **วัตถุประสงค์**

 1. เพื่อให้มีความรู้ ความเข้าใจเกี่ยวกับความสัมพันธ์ของศิลปะกับชีวิตของคน

 2. เพื่อให้มีความรู้ ความเข้าใจเกี่ยวกับบทบาทหน้าที่ของศิลปะในฐานะเป็นองค์ประกอบที่สำคัญใน สังคม

 3. เพื่อให้มีความรู้ ความเข้าใจในการอนุรักษ์และพัฒนางานศิลปะ

 **คำอธิบายชุดวิชา**

 ความหมายและความสำคัญของศิลปะกับสังคม ศิลปะชั้นสูงและศิลปะชาวบ้านของไทยในรูปแบบของสถาปัตยกรรม จิตรกรรม ประติมากรรม เครื่องใช้สอย ภาษาและนาฏดุริยางค์ ความสัมพันธ์ของศิลปะกับชีวิตและสังคม ความคิดที่อยู่เบื้องหลังงานศิลปะ ภูมิหลังและเหตุการณ์ทางประวัติศาสตร์ แรงบันดาลที่ผลักดันให้สร้างสรรค์ในเชิงอนุรักษ์หรือพัฒนางานศิลปะ

**12310 วิถีไทย (6 หน่วยกิต)**

 **Thai Living**

 **วัตถุประสงค์**

 1. เพื่อให้มีความรู้เกี่ยวกับวิถีไทยในด้านต่างๆ

 2. เพื่อให้มีความรู้เกี่ยวกับวิถีไทยในสมัยต่างๆ

 3. เพื่อให้มีความรู้เกี่ยวกับอิทธิพลจากภายนอกที่ส่งผลต่อวิถีไทย

 **คำอธิบายชุดวิชา**

 แนวความคิดเกี่ยวกับวิถีไทยในด้านชีวิตความเป็นอยู่ ขนบธรรมเนียมประเพณี การละเล่นพื้นบ้าน งานหัตถศิลป์ ที่สะท้อนจากสังคมไทยตั้งแต่สังคมในสมัยจารีตจนถึงปัจจุบัน อิทธิพลจากภายนอกทั้งจากตะวันออก และตะวันตกที่ส่งผลต่อวิถีไทย

**12313 ท้องถิ่นไทย (6 หน่วยกิต)**

 **Thai Localities**

 **วัตถุประสงค์**

 1. เพื่อให้มีความรู้เกี่ยวกับประวัติศาสตร์ท้องถิ่นไทยและวิธีการศึกษาประวัติศาสตร์ท้องถิ่น

 2. เพื่อให้มีความรู้เกี่ยวกับสังคมและวัฒนธรรมท้องถิ่นในภูมิภาคต่างๆ

 3. เพื่อก่อให้เกิดความตระหนักรู้ถึงความหลากหลายทางสังคมและวัฒนธรรมของแต่ละท้องถิ่น

 **คำอธิบายชุดวิชา**

 แนวความคิด และวิธีการในการศึกษาประวัติศาสตร์ สังคมและวัฒนธรรมท้องถิ่นของไทย ความสัมพันธ์ระหว่างท้องถิ่นกับวิถีชุมชนไทยในกระแสโลกาภิวัตน์ การนำความรู้เกี่ยวกับท้องถิ่นไทยไปประยุกต์ใช้ในบริบทต่างๆ

**12402 วัฒนธรรมกับการท่องเที่ยว (6 หน่วยกิต)**

 **Culture and Tourism**

 **วัตถุประสงค์**

 1. เพื่อให้มีความรู้ความเข้าใจด้านการท่องเที่ยวเชิงวัฒนธรรม

 2. เพื่อให้ตระหนักถึงความสำคัญของวัฒนธรรมและการท่องเที่ยวในสังคมไทย

 3. เพื่อให้มีทักษะการวิเคราะห์สถานการณ์ และแนวทางแก้ไขปัญหาเกี่ยวกับการท่องเที่ยวเชิงวัฒนธรรม

 **คำอธิบายชุดวิชา**

 ความหมาย ความสำคัญ และประเภทของการท่องเที่ยว แนวทางการจัดการทรัพยากรทางวัฒนธรรม การพัฒนารูปแบบและกิจกรรมการท่องเที่ยวทางวัฒนธรรม และการวางแผนการท่องเที่ยวเชิงวัฒนธรรมอย่างยั่งยืน โดยคำนึงถึงผลกระทบต่อเศรษฐกิจ วัฒนธรรมและสิ่งแวดล้อมของท้องถิ่นรวมถึงบทบาทของภาครัฐ และภาคเอกชนในการพัฒนาการท่องเที่ยวอย่างยั่งยืน หลักเบื้องต้นของการท่องเที่ยว การท่องเที่ยวลักษณะเฉพาะ
ในรูปแบบต่างๆ และการท่องเที่ยวแนวใหม่ การนำเสนอนวัตกรรมทางการท่องเที่ยวเชิงวัฒนธรรมอย่างสร้างสรรค์

**13201 สารสนเทศศาสตร์เบื้องต้น (6 หน่วยกิต)**

 **Introduction to Information Science**

 **วัตถุประสงค์**

1. เพื่อให้มีความรู้ความเข้าใจแนวคิดเกี่ยวกับสารสนเทศและระบบสารสนเทศ และพัฒนาการของ สารสนเทศศาสตร์

 2. เพื่อให้มีความรู้ความเข้าใจผู้ใช้สารสนเทศ บุคลากร องค์การและวิชาชีพสารสนเทศ

 3. เพื่อให้มีความรู้ความเข้าใจการค้นคืนสารสนเทศและการประยุกต์เทคโนโลยีดิจิทัลในงานสารสนเทศ

 4. เพื่อให้มีความรู้ความเข้าใจจริยธรรมสารสนเทศและกฎหมายสำคัญในงานสารสนเทศ

 **คำอธิบายชุดวิชา**

 แนวคิดเกี่ยวกับสารสนเทศและระบบสารสนเทศ พัฒนาการของสารสนเทศศาสตร์ ผู้ใช้สารสนเทศ บุคลากร องค์การและวิชาชีพสารสนเทศ การค้นคืนสารสนเทศ การประยุกต์เทคโนโลยีดิจิทัลในงานสารสนเทศ จริยธรรมสารสนเทศ กฎหมายสำคัญในงานสารสนเทศ

**13202 การสื่อสารในงานสารสนเทศ (6 หน่วยกิต)**

 **Communication in Information Work**

 **วัตถุประสงค์**

1. เพื่อให้มีความรู้ความเข้าใจเแนวคิด ทฤษฎี กระบวนการและรูปแบบการสื่อสาร จริยธรรมและกฎหมาย
 ที่เกี่ยวข้อง

 2. เพื่อให้มีความรู้ความสามารถในการใช้ภาษาไทยเพื่อการสื่อสารในงานสารสนเทศ

 3. เพื่อให้มีความรู้ความสามารถประยุกต์เทคโนโลยีดิจิทัลเพื่อการสื่อสารในงานสารสนเทศ

 **คำอธิบายชุดวิชา**

 แนวคิด ทฤษฎี กระบวนการและรูปแบบการสื่อสาร บทบาทของการสื่อสารในงานสารสนเทศ การใช้ภาษาไทยเพื่อการสื่อสารในงานสารสนเทศ การพัฒนาทักษะการฟัง การพูด การอ่านและการเขียนในงานสารสนเทศ การใช้เทคโนโลยีดิจิทัลเพื่อการสื่อสารในงานสารสนเทศ จริยธรรมและกฎหมาย

ที่เกี่ยวข้องกับการสื่อสาร

**13203 การวิจัยและการปฎิบัติงานสารสนเทศอิงหลักฐานเชิงประจักษ์ (6 หน่วยกิต)**

 **Research and Evidence-based Information Practice**

 **วัตถุประสงค์**

 1. เพื่อให้มีความรู้ความเข้าใจแนวคิดการวิจัย กระบวนการวิจัย ระเบียบวิธีการวิจัย การดำเนินการ การวิจัย และจริยธรรมการวิจัย

 2. เพื่อให้มีความรู้ความเข้าใจแนวคิด หลักการและกระบวนการปฏิบัติงานสารสนเทศอิงหลักฐาน
 เชิงประจักษ์

 3. เพื่อให้มีความรู้ความสามารถวิเคราะห์กรณีศึกษาการปฏิบัติงานสารสนเทศอิงการวิจัยและหลักฐาน เชิงประจักษ์

 **คำอธิบายชุดวิชา**

แนวคิดการวิจัย กระบวนการวิจัย ระเบียบวิธีการวิจัย การออกแบบการวิจัย การเก็บรวบรวมข้อมูล
การวิเคราะห์และนำเสนอข้อมูล สถิติเบื้องต้นในการวิจัย การเผยแพร่งานวิจัยและการนำงานวิจัยไปใช้ แนวคิด หลักการและกระบวนการปฎิบัติงานอิงหลักฐานเชิงประจักษ์ จริยธรรมการวิจัยและการใช้งานวิจัย กรณีศึกษา
การปฎิบัติงานสารสนเทศอิงการวิจัยและหลักฐานเชิงประจักษ์

**13311 การพัฒนาและการจัดการทรัพยากรสารสนเทศ (6 หน่วยกิต)**

 **Collection Development and Management**

 **วัตถุประสงค์**

1. เพื่อให้มีความรู้ความเข้าใจทรัพยากรสารสนเทศ แหล่งผลิตและเผยแพร่ทรัพยากรสารสนเทศ

 2. เพื่อให้มีความรู้ความเข้าใจกระบวนการพัฒนาและการจัดการทรัพยากรสารสนเทศ

 3. เพื่อให้มีความรู้ความสามารถประยุกต์เทคโนโลยีในการพัฒนาและการจัดการทรัพยากรสารสนเทศ

 **คำอธิบายชุดวิชา**

 แนวคิดเกี่ยวกับทรัพยากรสารสนเทศ ทรัพยากรสารสนเทศแบบเปิด แหล่งผลิตและเผยแพร่ทรัพยากรสารสนเทศ กระบวนการพัฒนาและการจัดการทรัพยากรสารสนเทศ การกำหนดนโยบาย การวิเคราะห์ความต้องการของผู้ใช้และการศึกษาผู้ใช้ การจัดหา การวิเคราะห์ และการประเมินทรัพยากรสารสนเทศ การจัดการงบประมาณ การประยุกต์เทคโนโลยี ความร่วมมือและเครือข่าย จริยธรรมและกฎหมายที่เกี่ยวข้องกับการพัฒนาและการจัดการทรัพยากรสารสนเทศ

**13312 การวิเคราะห์สารสนเทศ (6 หน่วยกิต)**

 **Information Analysis**

 **วัตถุประสงค์**

 1. เพื่อให้มีความรู้ความเข้าใจแนวคิด หลักการและกระบวนการวิเคราะห์สารสนเทศ

 2. เพื่อให้มีความรู้ความสามารถจัดหมวดหมู่และการทำรายการสารสนเทศ

 3. เพื่อให้มีความรู้ความสามารถประยุกต์เทคโนโลยีในการวิเคราะห์สารสนเทศ

 **คำอธิบายชุดวิชา**

 แนวคิด หลักการ และกระบวนการวิเคราะห์สารสนเทศ การจัดหมวดหมู่ การทำรายการ เมตะดาตา
การทำดรรชนีและสาระสังเขป การควบคุมคำศัพท์ เครื่องมือช่วยวิเคราะห์สารสนเทศ มาตรฐานที่เกี่ยวข้องกับการวิเคราะห์สารสนเทศ การประยุกต์เทคโนโลยีในการวิเคราะห์สารสนเทศ ความร่วมมือและเครือข่ายการวิเคราะห์สารสนเทศ

**13313 การบริการและเผยแพร่สารสนเทศ (6 หน่วยกิต) Information Services and Dissemination**

 **วัตถุประสงค์**

 1. เพื่อให้มีความรู้ความเข้าใจเแนวคิด หลักการ และการจัดการการบริการและเผยแพร่สารสนเทศ

 2. เพื่อให้มีความรู้ความเข้าใจแหล่งและเครื่องมือช่วยค้นคว้าในการบริการสารสนเทศ

 3. เพื่อให้มีความรู้ความเข้าใจการจัดการและการประเมินการบริการและเผยแพร่สารสนเทศ

 4. เพื่อให้มีความรู้ความเข้าใจการประยุกต์เทคโนโลยีดิจิทัลในการบริการและเผยแพร่สารสนเทศ

 **คำอธิบายชุดวิชา**

แนวคิด หลักการ และการจัดการเกี่ยวกับการบริการและเผยแพร่สารสนเทศ แหล่งและเครื่องมือ
ช่วยค้นคว้า รูปแบบและช่องทางการบริการสารสนเทศ พฤติกรรมผู้ใช้และการส่งเสริมการใช้ บทบาทและสมรรถนะของผู้ให้บริการ การประเมินการบริการและเผยแพร่สารสนเทศ การประยุกต์เทคโนโลยีดิจิทัลในการบริการและเผยแพร่สารสนเทศ

**13314 การจัดการองค์การสารสนเทศ (6 หน่วยกิต) Management of Information Organizations**

 **วัตถุประสงค์**

 1. เพื่อให้มีความรู้ความเข้าใจแนวคิด ทฤษฎีและหลักการจัดการองค์การสมัยใหม่

 2. เพื่อให้มีความรู้ความเข้าใจกระบวนการจัดการองค์การสารสนเทศ

 3. เพื่อให้มีความรู้ความเข้าใจสภาพแวดล้อมและปัจจัยสำคัญในการจัดการองค์การสารสนเทศ

 4. เพื่อให้มีความรู้ความเข้าใจคุณภาพ มาตรฐาน และเครือข่ายองค์การสารสนเทศ

 **คำอธิบายชุดวิชา**

 แนวคิด ทฤษฎีและหลักการจัดการองค์การสมัยใหม่ กระบวนการจัดการองค์การสารสนเทศ สภาพแวดล้อมและปัจจัยสำคัญในการจัดการองค์การสารสนเทศ การจัดโครงสร้างองค์การ การวางแผน การจัดการทรัพยากร การบริหาร การประเมินองค์การสารสนเทศ การจัดการคุณภาพและมาตรฐานองค์การสารสนเทศ
ความร่วมมือและเครือข่ายองค์การสารสนเทศ

**13315 การสงวนรักษาสารสนเทศดิจิทัล (6 หน่วยกิต)**

 **Digital Preservation**

 **วัตถุประสงค์**

 1. เพื่อให้มีความรู้ความเข้าใจแนวคิดและหลักการสงวนรักษาสารสนเทศดิจิทัล

 2. เพื่อให้มีความรู้ความเข้าใจวิธีการและเทคโนโลยีที่ใช้ในการสงวนรักษาสารสนเทศดิจิทัล

 3. เพื่อให้มีความรู้ความเข้าใจเมตะดาตาและคลังสารสนเทศดิจิทัล

 4. เพื่อให้มีความรู้ความเข้าใจมาตรฐาน กฎหมาย และประเด็นสำคัญเกี่ยวกับการสงวนรักษาสารสนเทศ ดิจิทัล

 **คำอธิบายชุดวิชา**

 แนวคิดและหลักการสงวนรักษาสารสนเทศดิจิทัล วงจรชีวิตของสารสนเทศดิจิทัล วิธีการและเทคโนโลยีที่ใช้ในการสงวนรักษาสารสนเทศดิจิทัล การแปลงสารสนเทศแอนะล็อกให้อยู่ในรูปดิจิทัล เมตะดาตา คลังสารสนเทศดิจิทัล มาตรฐานและกฎหมายที่เกี่ยวข้อง ประเด็นสำคัญเกี่ยวกับการสงวนรักษาสารสนเทศดิจิทัล

**13321 การสื่อสารธุรกิจในยุคดิจิทัล (6 หน่วยกิต)**

 **Business Communication in the Digital Age**

 **วัตถุประสงค์**

1. เพื่อให้มีความรู้ความเข้าใจธุรกิจ การสื่อสารธุรกิจและการตลาดดิจิทัล

 2. เพื่อให้มีความสามารถในการใช้ภาษาธุรกิจเพื่อการสื่อสารธุรกิจและการนำเสนอ

 3. เพื่อให้มีความสามารถในการใช้สื่อและเทคโนโลยีดิจิทัลเพื่อการสื่อสารธุรกิจในยุคดิจิทัล

 **คำอธิบายชุดวิชา**

 แนวคิดเกี่ยวกับธุรกิจ การสื่อสารธุรกิจ และการตลาดดิจิทัล รูปแบบ เครื่องมือ หลักการ และกลยุทธ์
การสื่อสารธุรกิจ ภาษาธุรกิจ และการนำเสนอ การใช้สื่อและเทคโนโลยีดิจิทัลในการสื่อสารธุรกิจในยุคดิจิทัล

**13401 ประสบการณ์วิชาชีพสารสนเทศศาสตร์ (6 หน่วยกิต)**

 **Professional Experience in Information Science**

 **วัตถุประสงค์**

 1. เพื่อให้มีความสามารถในการประยุกต์หลักการและทฤษฎีทางสารสนเทศศาสตร์สู่การปฏิบัติ

 2. เพื่อพัฒนาความสามารถในการสื่อสาร การวิเคราะห์ และตัดสินใจในวิชาชีพสารสนเทศศาสตร์

 3. เพื่อเสริมสร้างภาวะผู้นำ จิตอาสา จิตสาธารณะ คุณธรรม จริยธรรม จรรยาบรรณและความศรัทธาในวิชาชีพสารสนเทศศาสตร์

 **คำอธิบายชุดวิชา**

 การประยุกต์หลักการและทฤษฎีทางสารสนเทศศาสตร์สู่การปฏิบัติ การใช้กรณีศึกษาสถานการณ์จำลอง กลุ่มสัมพันธ์และการทำงานเป็นทีมเพื่อสื่อสาร วิเคราะห์และตัดสินใจ การเสริมสร้างภาวะผู้นำ การพัฒนาตน
จิตสาธารณะ คุณธรรม จรรยาบรรณและความศรัทธาในวิชาชีพสารสนเทศศาสตร์

**13411 การจัดการสารสนเทศลักษณะพิเศษ (6 หน่วยกิต)**

 **Special Information Management**

 **วัตถุประสงค์**

1. เพื่อให้มีความรู้ความเข้าใจแนวคิดเกี่ยวกับสารสนเทศลักษณะพิเศษ

 2. เพื่อให้มีความรู้ความเข้าใจหลักการ การพัฒนา และการจัดการสารสนเทศลักษณะพิเศษ

 3. เพื่อให้มีความรู้ความเข้าใจการจัดระบบ แหล่งผลิต บริการ และเผยแพร่สารสนเทศลักษณะพิเศษ

 4. เพื่อให้มีความสามารถประยุกต์เทคโนโลยีในการจัดการสารสนเทศลักษณะพิเศษ

 **คำอธิบายชุดวิชา**

 แนวคิดและลักษณะสำคัญของสารสนเทศลักษณะพิเศษ หลักการ การพัฒนาและการจัดการสารสนเทศลักษณะพิเศษ การจัดระบบ แหล่งผลิต การบริการและเผยแพร่ การอนุรักษ์และสงวนรักษาสารสนเทศลักษณะพิเศษ การประยุกต์เทคโนโลยีในการจัดการสารสนเทศลักษณะพิเศษ กฎหมายที่เกี่ยวข้อง

**13412 แหล่งสารสนเทศทางสังคมศาสตร์ มนุษยศาสตร์ และวิทยาศาสตร์ (6 หน่วยกิต)**

 **Information Sources in Social Sciences, Humanities and Science**

 **วัตถุประสงค์**

1. เพื่อให้มีความรู้ความเข้าใจแนวคิดและกระบวนการสื่อสารทางวิชาการทางสังคมศาสตร์ มนุษยศาสตร์ และวิทยาศาสตร์

 2. เพื่อให้มีความรู้ความเข้าใจทรัพยากรสารสนเทศสำคัญทางสังคมศาสตร์ มนุษยศาสตร์และวิทยาศาสตร์

 3. เพื่อให้มีความรู้ความเข้าใจแหล่งผลิต เผยแพร่ และบริการสารสนเทศทางสังคมศาสตร์ มนุษยศาสตร์ และวิทยาศาสตร์

 4. เพื่อให้มีความรู้ความสามารถประเมินและเลือกใช้สารสนเทศทางสังคมศาสตร์ มนุษยศาสตร์ และ วิทยาศาสตร์

 **คำอธิบายชุดวิชา**

แนวคิดและกระบวนการสื่อสารทางวิชาการทางสังคมศาสตร์ มนุษยศาสตร์และวิทยาศาสตร์ ทรัพยากรสารสนเทศที่สำคัญ แหล่งผลิต เผยแพร่และบริการสารสนเทศทางสังคมศาสตร์ มนุษยศาสตร์และวิทยาศาสตร์ การประเมินและเลือกใช้สารสนเทศทางสังคมศาสตร์ มนุษยศาสตร์และวิทยาศาสตร์

**13413 เทคโนโลยีดิจิทัลและวิทยาการข้อมูล (6 หน่วยกิต)**

 **Digital Technology and Data Science**

 **วัตถุประสงค์**

 1. เพื่อให้มีความรู้ความเข้าใจแนวคิดเกี่ยวกับเทคโนโลยีดิจิทัลและวิทยาการข้อมูล

 2. เพื่อให้มีความรู้ความเข้าใจการจัดการข้อมูลด้วยวิทยาการข้อมูล

 3. เพื่อให้มีความรู้ความสามารถประยุกต์เทคโนโลยีดิจิทัลและวิทยาการข้อมูลในงานสารสนเทศ

 4. เพื่อให้มีความรู้ความเข้าใจจริยธรรม กฎหมาย และประเด็นสำคัญเกี่ยวกับเทคโนโลยีดิจิทัลและ วิทยาการข้อมูล

 **คำอธิบายชุดวิชา**

 แนวคิดเกี่ยวกับเทคโนโลยีดิจิทัล วิทยาการข้อมูล คลังข้อมูล ข้อมูลขนาดใหญ่ การทำเหมืองข้อมูล เครื่องมือที่ใช้ในการวิเคราะห์ข้อมูล การประยุกต์เทคโนโลยีดิจิทัลและวิทยาการข้อมูลในงานสารสนเทศ จริยธรรมและกฎหมายที่เกี่ยวข้อง ประเด็นสำคัญเกี่ยวกับเทคโนโลยีดิจิทัลและวิทยาการข้อมูล

**13416 พันธกิจสัมพันธ์กับชุมชนในงานสารสนเทศ (6 หน่วยกิต)**

 **Community Engagement and Information Work**

 **วัตถุประสงค์**

 1. เพื่อให้มีความรู้ความเข้าใจแนวคิดและหลักการพื้นฐานของพันธกิจสัมพันธ์กับชุมชน

 2. เพื่อให้มีความรู้ความเข้าใจพันธกิจและบทบาทขององค์การสารสนเทศ และนักสารสนเทศกับชุมขน และสังคม

 3. เพื่อให้มีความรู้ความเข้าใจแนวคิดการจัดการสารสนเทศท้องถิ่น ภูมิปัญญาท้องถิ่น แหล่งเรียนรู้และ องค์การสารสนเทศเพื่อการเรียนรู้ตลอดชีวิต

 4. เพื่อให้มีความสามารถบูรณาการงานสารสนเทศกับพันธกิจสัมพันธ์กับชุมชน

 **คำอธิบายชุดวิชา**

 แนวคิดและหลักการพื้นฐานของพันธกิจสัมพันธ์กับชุมชน การเป็นหุ้นส่วนของชุมชน พันธกิจและบทบาทขององค์การสารสนเทศและนักสารสนเทศกับชุมขนและสังคม การบูรณาการงานสารสนเทศกับพันธกิจสัมพันธ์กับชุมชน กลยุทธ์และแนวปฎิบัติที่ดีในการจัดการสารสนเทศท้องถิ่น ภูมิปัญญาท้องถิ่น และแหล่งเรียนรู้แบบเปิดเพื่อการเรียนรู้ตลอดชีวิต ความร่วมมือระหว่างหอศิลป์ ห้องสมุด ศูนย์การเรียนรู้และพิพิธภัณฑ์ กรณีศึกษาพันธกิจสัมพันธ์กับชุมชนในงานสารสนเทศ

**13421 การจัดการงานสำนักงาน (6 หน่วยกิต)**

 **Office Work Management**

 **วัตถุประสงค์**

1. เพื่อให้มีความรู้ความเข้าใจแนวคิดเกี่ยวกับงานสำนักงาน

 2. เพื่อให้มีความรู้ความเข้าใจหลักการและทฤษฎีการจัดการงานสำนักงาน

 3. เพื่อให้มีความรู้ความสามารถประยุกต์เทคโนโลยีดิจิทัลในการจัดการงานสำนักงาน

 **คำอธิบายชุดวิชา**

 แนวคิดเกี่ยวกับงานสำนักงานและงานเลขานุการ บทบาทหน้าที่และสมรรถนะของผู้บริหารงานสำนักงานและเลขานุการ หลักการและทฤษฎีการจัดการงานสำนักงาน การจัดการสภาพแวดล้อมสำนักงาน
การจัดการสารสนเทศสำนักงานและเอกสารสำนักงาน การจัดการการประชุม การสื่อสารในงานสำนักงาน และ
การประยุกต์เทคโนโลยีสารสนเทศในการจัดการงานสำนักงาน

**13423 ระบบสารสนเทศสำนักงาน (6 หน่วยกิต)**

 **Office Information System**

 **วัตถุประสงค์**

 1. เพื่อให้มีความรู้ความเข้าใจแนวคิดเกี่ยวกับระบบสารสนเทศสำนักงาน

 2. เพื่อให้มีความรู้ความเข้าใจการพัฒนาระบบสารสนเทศสำนักงาน

 3. เพื่อให้มีความรู้ความเข้าใจธรรมาภิบาลและการรักษาความมั่นคงปลอดภัยในงาน

 4. เพื่อให้มีความรู้ความสามารถประยุกต์เทคโนโลยีเพื่อการจัดการสารสนเทศสำนักงาน

 **คำอธิบายชุดวิชา**

 แนวคิดเกี่ยวกับระบบสารสนเทศสำนักงาน การพัฒนาระบบสารสนเทศสำนักงาน แนวทางและกรณีศึกษาการพัฒนาระบบสารสนเทศสำนักงาน ข้อตกลงระดับการให้บริการ ธรรมาภิบาลในสำนักงาน การรักษาความมั่นคงปลอดภัยของระบบสารสนเทศ การประยุกต์เทคโนโลยีเพื่อการจัดการสารสนเทศสำนักงาน ประเด็นสำคัญและกรณีศึกษาระบบสารสนเทศสำนักงาน

**20303 จิตวิทยาและวิทยาการการเรียนรู้ (6 หน่วยกิต)**

 **Psychology and Learning Methodology**

 **วัตถุประสงค์**

 1. เพื่อให้มีความรู้ความเข้าใจในหลักการ แนวคิด และทฤษฎีทางจิตวิทยาที่เกี่ยวข้องกับครูและบุคลากร ทางการศึกษา

 2. เพื่อให้สามารถนำหลักการ แนวคิด และทฤษฎีทางจิตวิทยาไปประยุกต์ใช้ในการพัฒนาผู้เรียนและ จัดการเรียนรู้ได้อย่างมีประสิทธิภาพ

 3. เพื่อให้มีความรู้ความเข้าใจในหลักการ แนวคิด และทฤษฎีที่เกี่ยวข้องกับรูปแบบการเรียนรู้และการ สอนทั้งในระบบและนอกระบบ

 4. เพื่อให้สามารถนำความรู้ไปประยุกต์ใช้ในการพัฒนาผู้เรียนและจัดการเรียนการสอนทั้งในระบบและ นอกระบบได้อย่างมีประสิทธิภาพ

 **คำอธิบายชุดวิชา**

 หลักการ แนวคิด และทฤษฎี จิตวิทยาพัฒนาการวัยเด็ก วัยรุ่น และวัยผู้ใหญ่ จิตวิทยาการศึกษา
กลุ่มปัญญานิยม กลุ่มมนุษยนิยม และกลุ่มพฤติกรรมนิยม จิตวิทยาเพื่อการแนะแนว จิตวิทยาการปรึกษากลุ่มทฤษฎีที่เน้นความคิดและเหตุผล กลุ่มทฤษฎีที่เน้นอารมณ์และความรู้สึก และกลุ่มทฤษฎีที่เน้นพฤติกรรม จิตวิทยาบุคลิกภาพ จิตวิทยาสังคม จิตวิทยาชุมชน จิตวิทยาการเรียนรู้กับการศึกษานอกระบบและการศึกษาตามอัธยาศัย และการนำหลักการ แนวคิด และทฤษฎีทางจิตวิทยาไปประยุกต์ใช้ในการจัดการเรียนรู้ ศาสตร์และศิลป์ในการ
จัดการศึกษาในระบบและนอกระบบ ทฤษฎีการเรียนรู้และการสอนทั้งในระบบและนอกระบบ

**26403 แหล่งวิทยาการชุมชนเพื่อการเรียนรู้ตลอดชีวิต (6 หน่วยกิต)**

 **Community Resources for Lifelong Learning**

 **วัตถุประสงค์**

 1. เพื่อพัฒนาความรู้และความเข้าใจเกี่ยวกับลักษณะ และประเภทของแหล่งวิทยาการในชุมชน

 2. เพื่อพัฒนาความรู้และความสามารถในการวิเคราะห์และสำรวจแหล่งวิทยาการในชุมชน การวางแผน และพัฒนาแหล่งวิทยาการในชุมชน การบริหารและการประสานงานเพื่อใช้ประโยชน์จากแหล่ง วิทยาการในชุมชนเพื่อการจัดการเรียนรู้ตลอดชีวิต โดยคำนึงถึงการมีส่วนร่วมรับผิดชอบของชุมชน

 3. เพื่อพัฒนาความรู้และความสามารถในการจัดและการใช้ประโยชน์จากแหล่งวิทยาการชุมชน
 ประเภทต่างๆ เพื่อการเรียนรู้ตลอดชีวิตให้เหมาะสมกับชุมชน

 **คำอธิบายชุดวิชา**

 แหล่งวิทยาการชุมชนในสังคมแห่งการเรียนรู้เพื่อการศึกษาตลอดชีวิต การศึกษา การสำรวจและวิเคราะห์แหล่งวิทยาการในชุมชน การบริหารจัดการแหล่งวิทยาการในชุมชน เครือข่ายชุมชนกับการจัดการแหล่งวิทยากรชุมชน ภูมิปัญญาไทยและเทคโนโลยีพื้นบ้านกับการศึกษาตลอดชีวิต แหล่งวิทยาการชุมชนกับการศึกษาตลอดชีวิต โบราณสถาน โบราณวัตถุ พิพิธภัณฑ์ หอศิลป์ สวนสัตว์ สวนสาธารณะ สวนพฤกษศาสตร์ อุทยานวิทยาศาสตร์และเทคโนโลยี ศูนย์การกีฬาและนันทนาการ อุทยานการศึกษากับการศึกษาตลอดชีวิต สถานประกอบการกับการศึกษาตลอดชีวิต ทรัพยากรธรรมชาติกับการศึกษาตลอดชีวิต สภาพปัจจุบัน ปัญหาและแนวโน้มของแหล่งเรียนรู้กับการศึกษาตลอดชีวิต

**26406 การพัฒนาและการใช้สื่อการเรียนรู้เพื่อการเรียนรู้ตลอดชีวิต (6 หน่วยกิต)**

 **Development of Learning Media for Lifelong Learning**

 **วัตถุประสงค์**

 1. เพื่อพัฒนาความรู้ความเข้าใจเกี่ยวกับ แนวคิด หลักการ ความหมาย ประเภทของสื่อการเรียนรู้
 เพื่อการเรียนรู้ตลอดชีวิต

 2. เพื่อพัฒนาความรู้ความเข้าใจเกี่ยวกับ แนวทางการใช้สื่อการเรียนรู้กับกิจกรรมการศึกษานอกระบบ ประเภทการศึกษาขั้นพื้นฐาน การใช้สื่อการเรียนรู้กับกิจกรรมการศึกษานอกระบบประเภททักษะและ การพัฒนาอาชีพ การใช้สื่อการเรียนรู้กับกิจกรรมการศึกษานอกระบบประเภทการพัฒนาคุณภาพชีวิต และการใช้สื่อการเรียนรู้กับกิจกรรมการศึกษาตามอัธยาศัยเพื่อการเรียนรู้ตลอดชีวิต

 3. เพื่อพัฒนาความรู้ความสามารถในการจัดระบบ การออกแบบ การผลิต การประยุกต์ใช้ และการ ประเมินผลเกี่ยวกับสื่อการเรียนรู้ในการจัดกิจกรรมการศึกษานอกระบบและการศึกษาตามอัธยาศัย ประเภทต่างๆ เพื่อการเรียนรู้ตลอดชีวิต

 **คำอธิบายชุดวิชา**

 แนวคิดพื้นฐานเกี่ยวกับสื่อการเรียนรู้เพื่อการเรียนรู้ตลอดชีวิต วิวัฒนาการของสื่อ ประเภทของสื่อ การจัดระบบสื่อ การจัดการและการประสานงานการใช้สื่อ การออกแบบ การผลิต การใช้สื่อและการประเมินสื่อ การเรียนรู้เพื่อการเรียนรู้ตลอดชีวิต สภาพปัจจุบัน ปัญหา ความต้องการและแนวโน้มของสื่อการเรียนรู้เพื่อการเรียนรู้ตลอดชีวิต

**27112 การบริหารศูนย์สื่อการศึกษา (6 หน่วยกิต)**

 **Administration of Educational Media Center**

 **วัตถุประสงค์**

 1. เพื่อให้มีความรู้ความเข้าใจในเรื่องหลักการและแนวคิดเกี่ยวกับองค์กร และการบริหารและการจัดการ องค์กรเทคโนโลยีและสื่อสารการศึกษา

 2. เพื่อให้มีการพัฒนาทักษะในการบริหารบุคลากร งบประมาณ สารสนเทศและเครือข่ายสื่อสารและ โครงสร้างพื้นฐาน และสิ่งอำนวยความสะดวกอย่างครบวงจร

 3. เพื่อให้ตระหนักและเห็นคุณค่าของการจัดอาคารสถานที่ และจัดการสภาพแวดล้อมในการทำงาน และการให้บริการ

 4. เพื่อให้ศึกษาวิจัยและพัฒนาองค์กรเทคโนโลยีและสื่อสารการศึกษาให้เหมาะสมกับบริบทของสังคม ปัจจุบัน

 **คำอธิบายชุดวิชา**

 หลักการ และแนวคิดเกี่ยวกับองค์กรเทคโนโลยีและสื่อสารการศึกษา เพื่อเป็นพื้นฐานสู่การบริหารและการจัดองค์กรเทคโนโลยีและสื่อสารการศึกษา โดยมุ่งเน้นให้บริหารอย่างมีประสิทธิภาพและประสิทธิผลคำนึงในด้านการตลาดเพื่อการผลิตและจัดหาสื่อ บริหารบุคลากร บริหารงบประมาณ บริหารสารสนเทศและบริหารเครือข่ายสื่อสาร รวมถึงการบริหารอาคารสถานที่และจัดสภาพแวดล้อม เพื่อสร้างบรรยากาศที่ดีในการทำงานและให้บริการตลอดจนการบริหารโครงสร้างพื้นฐาน เครื่องมือ และสิ่งอำนวยความสะดวก เพื่อการรองรับการให้บริการและ
มุ่งประเมินและพัฒนาองค์กรด้วยการวิจัยในองค์กรเทคโนโลยีและสื่อสารการศึกษา อีกทั้งศึกษารายกรณีองค์กรเทคโนโลยีและสื่อสารการศึกษา

**32210 องค์การและการจัดการ และการจัดการเชิงกลยุทธ์ (6 หน่วยกิต)**

 **Organization and Management and Strategic Management**

 **ประกอบด้วย 2 รายวิชาๆ ละ 3 หน่วยกิต**

 **32210-1 องค์การและการจัดการ (Organization and Management)**

 **วัตถุประสงค์**

 1. เพื่อให้มีความรู้เกี่ยวกับองค์การ หลักการ และวิธีการจัดการองค์การ หน้าที่ของการจัดการ

 2. เพื่อให้มีความรู้ความสามารถในการนำหลักการดังกล่าวมาประยุกต์ใช้กับองค์การ

 **คำอธิบายชุดวิชา**

 ความหมาย รูปแบบ แนวคิด และทฤษฎีต่างๆ เกี่ยวกับองค์การ หลักและวิธีการจัดองค์การ การกำหนดอำนาจหน้าที่ในองค์การ หลักการและหน้าที่ของการจัดการ การวางแผน การจัดองค์การ ภาวะผู้นำและการจูงใจ การติดตามและควบคุม พฤติกรรมองค์การ และการบริหารการเปลี่ยนแปลง

 **32210-2 การจัดการเชิงกลยุทธ์ (Strategic Management)**

 **วัตถุประสงค์**

 1. เพื่อให้มีความรู้ ความเข้าใจ เกี่ยวกับแนวคิด กระบวนการของการจัดการเชิงกลยุทธ์

 2. เพื่อให้สามารถตรวจสอบและวิเคราะห์สภาพแวดล้อมต่างๆ ขององค์การและนำมาใช้ในการตัดสินใจ ของผู้บริหารในการกำหนดทิศทาง วัตถุประสงค์และกลยุทธ์ขององค์การในระดับต่างๆ ได้อย่างมี ประสิทธิภาพ

 **คำอธิบายชุดวิชา**

 ความหมาย ความสำคัญและองค์ประกอบของการจัดการเชิงกลยุทธ์ ระดับและประเภทของกลยุทธ์ กระบวนการการจัดการเชิงกลยุทธ์ การตรวจสอบและวิเคราะห์สภาพแวดล้อมทั้งภายในและภายนอก การวางแผนกลยุทธ์ การนำกลยุทธ์ไปปฏิบัติ และการควบคุมกลยุทธ์

**32335 ความรู้เบื้องต้นเกี่ยวกับการท่องเที่ยวและอุตสาหกรรมท่องเที่ยว (6 หน่วยกิต)**

 **Introduction to Tourism and Tourism Industry**

 **วัตถุประสงค์**

 1. เพื่อให้มีความรู้เกี่ยวกับแนวคิด องค์ประกอบ รูปแบบและความเป็นมาของการท่องเที่ยว ปัจจัยที่มี ผลกระทบต่อการท่องเที่ยวและผลกระทบของอุตสาหกรรมท่องเที่ยวต่อเศรษฐกิจ สังคม และ สิ่งแวดล้อม

 2. เพื่อให้มีความรู้เกี่ยวกับการวางแผนและพัฒนาการท่องเที่ยว การจัดการการท่องเที่ยวอย่างยั่งยืน และกฎหมายเกี่ยวกับการท่องเที่ยว

 3. เพื่อให้มีความรู้เกี่ยวกับธุรกิจในอุตสาหกรรมท่องเที่ยว องค์การและสถาบันที่มีบทบาทต่ออุตสาหกรรม ท่องเที่ยว และจิตวิทยาบริการในอุตสาหกรรมท่องเที่ยว

 4. เพื่อให้มีความรู้เกี่ยวกับสถานการณ์การท่องเที่ยวโลกและมาตรฐานการท่องเที่ยวสากล อันก่อให้เกิด วิสัยทัศน์เกี่ยวกับอุตสาหกรรมท่องเที่ยว

 **คำอธิบายชุดวิชา**

 แนวคิด องค์ประกอบ ความสัมพันธ์ระหว่างองค์ประกอบ รูปแบบของการท่องเที่ยว ประวัติ ความเป็นมาของการท่องเที่ยวและโรงแรมจากอดีตจนถึงปัจจุบัน ปัจจัยที่มีผลกระทบต่อการท่องเที่ยว ผลกระทบของ
การท่องเที่ยวต่อเศรษฐกิจ สังคมและสิ่งแวดล้อม การวางแผนและพัฒนาการท่องเที่ยว การจัดการการท่องเที่ยว อย่างยั่งยืน กฎหมายเกี่ยวกับการท่องเที่ยว ธุรกิจในอุตสาหกรรมการท่องเที่ยว องค์การที่มีบทบาทสำคัญต่ออุตสาหกรรมท่องเที่ยว จิตวิทยาบริการในอุตสาหกรรมท่องเที่ยว โดยคำนึงสถานการณ์การท่องเที่ยวโลกและมาตรฐานการท่องเที่ยวสากล

**32342 ภาวะผู้นำและพฤติกรรมองค์การ (6 หน่วยกิต)**

 **Leadership and Organizational Behaviour**

 **วัตถุประสงค์**

 1. เพื่อให้มีความรู้ความเข้าใจเกี่ยวกับผู้นำและภาวะผู้นำ

 2. เพื่อนำไปประยุกต์ใช้ภาวะผู้นำในองค์การได้

 3. เพื่อให้มีความรู้ความเข้าใจในพฤติกรรมองค์การ

 **คำอธิบายชุดวิชา**

 แนวคิดและทฤษฎีเกี่ยวกับผู้นำและภาวะผู้นำ คุณลักษณะ ทักษะและบทบาทหน้าที่ของผู้นำ การพัฒนาของผู้นำ การตัดสินใจและการแก้ปัญหา รูปแบบภาวะผู้นำ ปัจจัยที่กำหนดตัวผู้นำ วิธีคิดเชิงกลยุทธ์ วิธีการจัดการ การปรับตัวของผู้นำให้เหมาะสมกับสถานการณ์ และคุณธรรมจริยธรรมของผู้นำ

 แนวคิดและทฤษฎีเกี่ยวกับพฤติกรรมองค์การ พฤติกรรมส่วนบุคคล การจูงใจ การจัดการความเครียด พฤติกรรมกลุ่ม การสื่อสารภายในองค์การ อำนาจและการเมืองในองค์การ การจัดการความขัดแย้งและการเจรจาต่อรอง และวัฒนธรรมองค์การ

**32452 กลยุทธ์การจัดการทรัพยากรมนุษย์และองค์การแห่งการเรียนรู้ (6 หน่วยกิต)**

 **Human Resource Management Strategy and Learning Organization**

 **วัตถุประสงค์**

 1. เพื่อให้มีความรู้เกี่ยวกับแนวคิด และหลักการจัดการทรัพยากรมนุษย์

 2. เพื่อให้สามารถบูรณาการความรู้ที่เกี่ยวข้องมาใช้กำหนดกลยุทธ์การจัดการทรัพยากรมนุษย์ได้อย่าง สอดคล้อง

 3. เพื่อให้มีความรู้เกี่ยวกับองค์การแห่งการเรียนรู้

 **คำอธิบายชุดวิชา**

 แนวคิดกลยุทธ์การจัดการทรัพยากรมนุษย์ขององค์การธุรกิจ การออกแบบโครงสร้างและระบบจัดการทรัพยากรมนุษย์ การปรับปรุงระบบการประเมินผลการปฏิบัติงาน การสร้างความเป็นผู้นำ การสร้างทีมที่มีประสิทธิภาพสูง เทคนิคและวิธีการในการพัฒนาทรัพยากรมนุษย์ กระบวนการและประเภทต่างๆ ของการฝึกอบรมในการพัฒนาทรัพยากรมนุษย์

 การสร้างและสะสมความรู้ของพนักงานระดับต่าง ๆ ในองค์การ การถ่ายทอดความรู้จากพนักงานและทีมให้แก่องค์การ พื้นฐานสร้างองค์การแห่งการเรียนรู้ 5 ประการ ความชำนาญของบุคลากร ตัวแบบทางจิต วิสัยทัศน์ร่วม การเรียนรู้ของทีม และการคิดเชิงระบบ

**Last updated: 21-February-2022**